Biatlon na Zimskim olimpijskim igrama 1994.
Takmičenja u biatlonu na Zimskim olimpijskim igrama 1994 sastojala su se od tri biatlonske discipline. Održane su na Birkebeineren Ski Stadiumu u Lillehammeru. Takmičenje je počelo 18. februara i završilo 26. februara 1994. Takmičenja su održana u muškoj konkurenciji u tri discipline: pojedinačno 20 km, 10 km i muškoj štafeti 4 × 7,5 km i drugi put u ženskoj u disciplinama pojedinačno 15 km, sprint 7,5 i štafeta 4 × 7,5 km. Za razliku od prošle olimpijade, ove godine žensku štafetu su trčale četiri biatlonke. Najuspješnija nacija je bila Rusija, koja je osvojila tri zlatne, jednu srebrnu i jednu bronzanu medalju. Najuspješniji takmičar bio je Rus Sergej Tarasov sa jednom zlatnom, jednom srebrnom i jednom bronzanom medaljom, a najuspješnija biatlonka Kanađanka Myriam Bédard, koja je osvojila dvije zlatne medalje. Zbog održavanja olimpijskih igara, ove godine održana je samo timska utrke u muškoj i ženskoj konkurenciji na Svjetskom prvenstvu. Rezultati sa olimpijskih biatlonskih utrka nisu brojani za plasman u Svjetskom kupu u sezoni 1993/94.